
ŠILUTĖS RAJONO  SAVIVALDYBĖS TARYBA

10- OJO ŠAUKIMO TARYBOS 9-OJO POSĖDŽIO
PROTOKOLAS

2023-11-30 Nr. TAR-P-55
Šilutė

Posėdis įvyko 2023 m. lapkričio 30 d. 14.00 – 17.00 val.
Posėdžio pirmininkas Vytautas Laurinaitis, Savivaldybės meras.
Posėdžio sekretorė Jelena Tumutytė, Viešojo administravimo institucijos specialistė.
Dalyvavo 24 Tarybos nariai.
REGISTRAVOSI 24 Tarybos nariai.
Posėdyje nedalyvavo Alina Urbonienė (dėl pateisinamos priežasties).
Vėlavo Zigmantas Jaunius. Atvyko į posėdį 14.10 val.
Vėlavo Steponas Kazlauskas. Atvyko į posėdį 14.23 val.
Posėdyje dalyvavusių asmenų sąrašas pridedamas (1 priedas).

DARBOTVARKĖ
	
	1. Dėl Savivaldybės tarybos posėdžio darbotvarkės patvirtinimo
              Pranešėjas Vytautas Laurinaitis, Savivaldybės meras


	2. Dėl Savivaldybės tarybos 2023-01-26 sprendimo Nr. T1-1196 „Dėl Šilutės rajono savivaldybės 2023 metų biudžeto patvirtinimo“ pakeitimo
            Pranešėjas Vygantas Kamarauskas, Ekonomikos ir finansų  komiteto pirmininkas
            Projekto rengėja Dorita Mongirdaitė, Biudžeto ir finansų skyriaus vedėja 


	3. Dėl Šilutės rajono savivaldybės biudžetinių įstaigų 2022 metų finansinių ataskaitų rinkinio patvirtinimo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Areta Juodviršytė, Biudžeto ir finansų skyriaus vyriausioji finansininkė


	4. Dėl Šilutės rajono savivaldybės tarybos 2022 m. gruodžio 22 d. sprendimo Nr. T1-1169 „Dėl Šilutės rajono savivaldybės 2023–2025 metų strateginio veiklos plano patvirtinimo“ pakeitimo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Aušra Stakvilevičienė, Planavimo ir plėtros skyriaus viešojo administravimo institucijos specialistė


	5. Dėl 2021 m. vasario 25 d. Tarybos sprendimo Nr. T1-583 „Dėl pritarimo dalyvauti projekte „Kultūros skūnė“ pakeitimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Simona  Bokštaitė-Dryžienė, Planavimo ir plėtros skyriaus viešojo administravimo institucijos specialistė


	6. Dėl pritarimo įgyvendinti investicinį projektą „Šilutės rajono savivaldybės Sakučių žiemos polderio siurblinės ir Saugų bei Vilkyčių kadastro vietovių dalies griovių rekonstravimas“
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Alva Olberkienė, Kaimo reikalų skyriaus vyriausioji specialistė


	7. Dėl pritarimo partnerystei įgyvendinant investicinį projektą „Kivylių melioracijos sistemų naudotojų asociacijos narių dalies žemės sklypų Kivylių kadastrinėje vietovėje melioracijos statinių rekonstravimas“
            Pranešėja Daiva Plikšnienė, Teritorijų ir kaimo reikalų komiteto pirmininkė
            Projekto rengėja Alva Olberkienė, Kaimo reikalų skyriaus vyriausioji specialistė


	8. Dėl sutikimo reorganizuoti biudžetines įstaigas – Senųjų kaimo tradicijų kultūros centrą, Salos etnokultūros ir informacijos centrą, Žemaičių krašto etnokultūros centrą
Pranešėjas Algirdas Gečas, Socialinių reikalų komiteto pirmininkas
Projekto rengėja Vilma Griškevičienė, Kultūros poskyrio vedėja


	9. Dėl Šilutės rajono savivaldybės atstovo delegavimo į Klaipėdos regioninę kultūros tarybą
Pranešėjas Algirdas Gečas, Socialinių reikalų komiteto pirmininkas
Projekto rengėja Kristina Kožemiakinienė, Kultūros poskyrio vyriausioji specialistė


	10. Dėl Šilutės rajono savivaldybės sportininkų ugdymo centrų, sporto klubų ir kitų nevyriausybinių sporto organizacijų sportinės veiklos dalinio finansavimo tvarkos aprašo patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Eglė Čėsnienė, Švietimo, sporto ir kultūros skyriaus viešojo administravimo institucijos specialistė


	11. Dėl Šilutės rajono savivaldybės sportininkų skatinimo tvarkos aprašo patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Eglė Čėsnienė, Švietimo, sporto ir kultūros skyriaus viešojo administravimo institucijos specialistė


	12. Dėl Šilutės rajono savivaldybės jaunimo reikalų tarybos sudarymo
Pranešėjas Algirdas Gečas, Socialinių reikalų komiteto pirmininkas
Projekto rengėja Rimantė Čiutienė, vyr. specialistė-jaunimo reikalų koordinatorė


	13. Dėl Šilutės rajono savivaldybės tarybos 2021 m. birželio 23 d. sprendimo Nr. T1-742 „Dėl Šilutės Hugo Šojaus muziejaus teikiamų paslaugų kainų nustatymo“ pakeitimo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Zita Tautvydienė, Ūkio skyriaus vedėjo pavaduotoja


	14. Dėl Šilutės rajono savivaldybės Šilutės kamerinio dramos teatro teikiamų paslaugų kainų nustatymo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Zita Tautvydienė, Ūkio skyriaus vedėjo pavaduotoja


	15. Dėl Šilutės rajono savivaldybės būstų ir pagalbinio ūkio paskirties pastatų dalių pardavimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Auksė Rupainienė, Ūkio skyriaus vyr. specialistė


	16. Dėl  valstybės turto perėmimo Šilutės rajono savivaldybės nuosavybėn
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Daiva Thumat, Ūkio skyriaus vyr. specialistė


	17. Dėl viešame aukcione parduodamo Šilutės rajono savivaldybės nekilnojamojo turto ir kitų nekilnojamųjų daiktų sąrašo patvirtinimo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Daiva Thumat, Ūkio skyriaus vyr. specialistė


	18. Dėl Savivaldybės turto perdavimo patikėjimo teise Šilutės kultūros ir pramogų centrui
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Daiva Thumat, Ūkio skyriaus vyr. specialistė


	19. Dėl Šilutės rajono savivaldybės nekilnojamojo turto perdavimo pagal panaudos sutartį Lietuvos Raudonojo Kryžiaus draugijai
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Daiva Thumat, Ūkio skyriaus vyr. specialistė


	20. Dėl Šilutės rajono savivaldybės nekilnojamojo turto perdavimo pagal panaudos sutartį labdaros ir paramos fondui  „Maisto bankas“
Pranešėjas Algirdas Gečas, Socialinių reikalų komiteto pirmininkas
Projekto rengėja Daiva Thumat, Ūkio skyriaus vyr. specialistė 


	21. Dėl keleivių ir bagažo vežimo autobusais vietinio (miesto ir priemiesčio) reguliaraus susisiekimo maršrutais Šilutės rajono savivaldybėje taisyklių patvirtinimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėjas Irmantas Narevičius, Ūkio skyriaus vyr. specialistas


	22. Dėl tarnybinių automobilių įsigijimo, nuomos ir naudojimo Šilutės rajono savivaldybės biudžetinėse įstaigose taisyklių patvirtinimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėjas Irmantas Narevičius, Ūkio skyriaus vyr. specialistas


	23. Dėl Šilutės rajono savivaldybės tarybos 2021 m. gruodžio 16 d. sprendimo Nr. T1-865 „Dėl Šilutės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Danguolė Dimičiukienė, Viešųjų paslaugų skyriaus vyriausioji specialistė


	24. Dėl Šilutės rajono savivaldybės sveikatos centro steigimo 
Pranešėjas Algirdas Gečas, Socialinių reikalų komiteto pirmininkas
Projekto rengėja Gintarė Tamašauskienė, Vyriausioji specialistė – savivaldybės gydytoja


	25. Dėl Šilutės rajono savivaldybės atliekų prevencijos ir tvarkymo 2021–2027 m. plano patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėjas Arūnas Valius, Viešųjų paslaugų skyriaus viešojo administravimo institucijos specialistas


	26. Dėl skaidrios asmens sveikatos priežiūros įstaigos vardo suteikimo tvarkos aprašo patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Jūratė Bandzienė, vyriausioji specialistė, atsakinga už mobilizaciją ir korupcijai atsparios aplinkos kūrimą


	27. Dėl „Šilutės rajono savivaldybės Kintų, Katyčių, Juknaičių ir Usėnų seniūnijų gyvenamųjų vietovių teritorijų ribų nustatymo (keitimo) plano“ aiškinamojo rašto patikslinimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Ramunė Vytartienė, Architektūros ir urbanistikos skyriaus teritorijų planavimo specialistė


	28. Dėl Šilutės rajono savivaldybės tarybos 2023 m. gegužės 25 d. sprendimo Nr. T1-29 „Dėl Šilutės rajono savivaldybės antikorupcijos komisijos sudarymo“ 1 punkto pakeitimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Loreta Pakalniškienė, Mero ir Tarybos veiklos administravimo skyriaus vedėja


	29. Dėl Šilutės rajono savivaldybės tarybos 2023 m. gegužės 25 d. sprendimo Nr. T1-30 „Dėl Šilutės rajono savivaldybės tarybos etikos komisijos sudarymo“ 1 punkto pakeitimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Loreta Pakalniškienė, Mero ir Tarybos veiklos administravimo skyriaus vedėja


	30. Kiti klausimai


	31. Šilutės rajono savivaldybės tarybos mažumos valanda




1. SVARSTYTA. Dėl Savivaldybės tarybos posėdžio darbotvarkės patvirtinimo
Vytautas Laurinaitis. Asmenys, norintys nusišalinti darbotvarkėje esančiais klausimais Kęstutis Vaičiūnas nuo 24, Gediminas Bekeris nuo 24 ir 26, Edgaras Padimanskas nuo 24 ir 26, Vygantas Stoškus nuo 8, Laimutė Uselienė nuo 3 ir 4, Sandra Tamašauskienė nuo 2, 3, 4, Darijus Pundžius nuo 24, 26 ir 28, Algirdas Gečas nuo 3, 2 ir 4 darbotvarkės klausimo.
Nusišalinimams pritarta bendru sutarimu.
Vytautas Laurinaitis. Posėdžio darbotvarkę sudaro 29 pagrindiniai klausimai. 31 klausimas – tai Savivaldybės tarybos mažumos valanda.  Ar yra siūlymų, pastabų dėl darbotvarkės?
Žygimantas Kurlianskas pateikė pasiūlymą dėl 12 darbotvarkės klausimo „Dėl Šilutės rajono savivaldybės jaunimo reikalų tarybos sudarymo“. Pasiūlė išimti šį klausimą iš darbotvarkės, tuomet suorganizuoti atvirus rinkimus, pakviesti dalyvauti visas organizacijas. Didžioji dalis organizacijų nepateikė savo atstovų, nes negavo pakvietimų.
Vytautas Laurinaitis. Nesiūlau šio klausimo išimti, procedūros buvo išlaikytos, diskusijų buvo pakankamai.
Žygimantas Kurlianskas. Siūlau balsuoti dėl šio klausimo išėmimo.
Vytautas Laurinaitis. Siūlau balsuoti. Žygimanto Kurliansko siūlymas išimti 12 darbotvarkės klausimą, aš siūlau šio klausimo neišimti. Kas manote, kad reikia šį klausimą išimti iš darbotvarkės balsuojate „už“, kas manote, kad šį klausimą nereikia išimti iš darbotvarkės balsuojate „prieš“.
BALSAVO: „už“ – 4 (Z. Jaunius, Z. Merliūnas, Ž. Kurlianskas, S. Tamašauskienė), „prieš“ – 18, nebalsavo – 0, susilaikė –1 (D. Kairys).
NUTARTA. 12 darbotvarkė klausimą neišimti iš darbotvarkės.
Vytautas Laurinaitis. Siūlau balsuoti už pateiktą darbotvarkę.
BALSAVO: „už“ – 22, „prieš“ – 0, nebalsavo – 1 (Ž. Kurlianskas), susilaikė – 0. 
NUTARTA. Pritarta pateiktai darbotvarkei.
2. SVARSTYTA. Dėl Savivaldybės tarybos 2023-01-26 sprendimo Nr. T1-1196 "Dėl Šilutės rajono savivaldybės 2023 metų biudžeto patvirtinimo" pakeitimo
Vygantas Kamarauskas pristatė sprendimo projektą. Įstatymų nustatyta tvarka patikslinti savivaldybės biudžetą.
Nusišalino: A. Gečas ir S. Tamašauskienė.
KVORUMAS – 21 Tarybos narys.
Diskusijos metu kalbėjo: V. Laurinaitis, V. Gečas, Z. Jaunius, Z. Merliūnas.	
Z. Jaunius pasisakė dėl nekilnojamojo turto mokesčio, dėl žemės nuomos padidėjusio mokesčio, dėl kainų verčių pasikeitimo. Dėl ūkininkų paramos.
BALSAVO: „už“ – 18, „prieš“ – 1 (Z. Jaunius), nebalsavo – 0, susilaikė – 2 (Z. Merliūnas, Ž. Kurlianskas). 
NUTARTA. Sprendimą priimti. Sprendimas Nr. T1-153 pridedamas.
3. SVARSTYTA. Dėl Šilutės rajono savivaldybės biudžetinių įstaigų 2022 metų finansinių ataskaitų rinkinio patvirtinimo
Vygantas Kamarauskas pristatė sprendimo projektą. Tikslas – patvirtinti Šilutės rajono savivaldybės 2022 metų biudžetinių įstaigų finansinių ataskaitų rinkinius.
Nusišalino: A. Gečas, L. Uselienė, S. Tamašauskienė.
KVORUMAS – 20 Tarybos narių.
Esminių klausimų Tarybos nariai nepateikė.
BALSAVO: „už“ – 20, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-154 pridedamas.
4. SVARSTYTA. Dėl Šilutės rajono savivaldybės tarybos 2022 m. gruodžio 22 d. sprendimo Nr. T1-1169 "Dėl Šilutės rajono savivaldybės 2023–2025 metų strateginio veiklos plano patvirtinimo" pakeitimo
    Aušra Stakvilevičienė  sprendimo projektą. Šiuo sprendimu yra pakeičiamas Šilutės rajono savivaldybės 2023–2025 m. strateginis veiklos planas, patvirtintas Šilutės rajono savivaldybės tarybos 2022 m. gruodžio 22 d. sprendimu Nr. T1-1169 „Dėl Šilutės rajono savivaldybės 2023–2025 m. strateginio veiklos plano patvirtinimo“, į Ugdymo kokybės ir sporto plėtros, Socialiai saugios ir sveikos aplinkos kūrimo ir Investicijų pritraukimo ir verslo vystymo programas įrašant naujas priemones bei patikslinant Socialiai saugios ir sveikos aplinkos kūrimo programos priemonių pavadinimus:
1. Ugdymo kokybės ir sporto plėtros programa pildoma nauja priemone 01.01.01.36 „Tūkstantmečio mokyklų programos įgyvendinimas“. Programa įgyvendinama pagal ekonomikos gaivinimo ir atsparumo didinimo planą „Naujos kartos Lietuva“, finansuojamą Europos Sąjungos ekonomikos gaivinimo ir atsparumo didinimo priemonės „Next Generation EU“ lėšomis. „Tūkstantmečio mokyklų“ (toliau – TŪM)  programoje savivaldybėms sudaromos realios galimybės siekti švietimo kokybės savo teritorijoje. Programos tikslas – iki 2030 m. savivaldybėje sukurti integralias, optimalias ir kokybiškas ugdymo (-si) sąlygas mokinių pasiekimų atotrūkiams mažinti. Įgyvendinant programą bus įrengiama reikalinga infrastruktūra mokyklose: STEAM ugdymo erdvės – integruotos gamtamokslinės laboratorijos Pirmojoje gimnazijoje, Martyno Jankaus pagrindinėje mokykloje, Pamario progimnazijoje ir priemonėmis aprūpinama Žemaičių Naumiesčio gimnazijos gamtos mokslų ugdymo erdvė; įkuriamos Kultūrinio ugdymo erdvės Vydūno gimnazijoje ir Švėkšnos „Saulės“ gimnazijoje; įrengiami sensoriniai kambariai Žibų pradinėje mokykloje, Švėkšnos „Saulės“ gimnazijoje ir Žemaičių Naumiesčio gimnazijoje. Visose 7 programoje dalyvaujančiose mokyklose organizuojamos ugdomosios veiklos pagal parengtas ir suderintas programas (kultūrinių renginių tinklelį, sukurtą integruotų pamokų turinį, įtraukiojo ugdymo rekomendacijas, kt.). Dalis mokyklų veikia derindamos formalųjį ir neformalųjį ugdymą: pamokas su būreliais, vykdydamos integruotas pamokas mokyklų viduje ir bendradarbiaudamos, sudarydamos sąlygas visiems savivaldybės mokiniams naudotis naujai įrengta mokymosi infrastruktūra. Bendra projekto vertė – 2 904 985,04 Eur, t. y. 100 proc.  Europos Sąjungos lėšos.
2. Socialiai saugios ir sveikos aplinkos kūrimo programa pildoma nauja priemone 04.01.07.01 „Specialistų pritraukimo programa“. Šilutės rajono savivaldybės tarybos 2023 m. vasario 26 d. sprendimu Nr. T1-1236 „Dėl Šilutės rajono savivaldybės viešųjų asmens sveikatos priežiūros įstaigų rėmimo programos patvirtinimo“ buvo patvirtinti Šilutės rajono savivaldybės viešųjų asmens sveikatos priežiūros įstaigų darbuotojų dalinio kelionės išlaidų kompensavimo tvarkos aprašas bei trūkstamų specialybių gydytojų, kurie atvyksta dirbti į Šilutės rajono savivaldybės viešąsias asmens sveikatos priežiūros įstaigas, rėmimo programa. Dalinio kelionės išlaidų kompensavimo tvarkos aprašo tikslas – iš dalies kompensuoti įstaigoje dirbančių darbuotojų, kurių gyvenamoji vieta nesutampa su darbo vieta, kelionės išlaidas į darbą ir iš darbo. Teisę į kompensaciją turi įstaigoje dirbantys darbuotojai, kurių faktinė gyvenamoji vieta yra nutolusi nuo darbo vietos 50 kilometrų ir daugiau, bet kompensacijos suma negali viršyti 150 Eur/mėn. Vadovaujantis trūkstamų specialybių gydytojų skatinimo dirbti Šilutės rajono savivaldybės viešosiose asmens sveikatos priežiūros įstaigose (toliau – ASPĮ) aprašu buvo patvirtintos trys skatinimo priemonės: 1) Iki 12 000 Eur dydžio metinė išmoka gydytojui mokama kasmet trejus metus – skiriama proporcingai darbo ASPĮ krūviui – dirbant ne vienoje Savivaldybės ASPĮ, darbo krūvis sumuojamas, bet išmoka mokama už ne daugiau kaip 1 etato darbo krūvį; skiriama, kai gydytojas įsipareigoja ASPĮ dirbti ne trumpiau kaip 3 metus nuo pirmos darbo dienos ASPĮ; dirbant nepertraukiamai, gali būti skiriama kasmet, bet ne ilgiau kaip 3 metus; už kiekvieną skirtą metinę vienkartinę piniginę išmoką būtina ASPĮ išdirbti einamuosius metus arba grąžinti skirtas lėšas. 2) Gyvenamojo būsto Šilutės rajono savivaldybėje nuomos kompensavimas pagal nuomos sutarties nustatytą dydį ir laikotarpį, bet neviršijant 400 Eur/mėn. Skiriama dirbant 1 etato krūviu ir remiantis sutartyje numatytomis sąlygomis, bet ne ilgiau kaip 5 metus. 3) Savivaldybės būsto skyrimas sutartam laikotarpiui pagal nuomos sutartį su Savivaldybe – skiriama, kai gydytojas įsipareigoja įstaigoje dirbti 1 etato darbo krūviu iki tol, kol darbo sutartis nutraukiama arba sumažinamas darbo krūvis. Būstas skiriamas Savivaldybės tarybos sprendimu, jeigu gydytojas neturi nuosavybės teise priklausančių gyvenamųjų patalpų Šilutės rajono savivaldybės teritorijoje.
Šilutės rajono savivaldybės tarybos 2023 m. rugpjūčio 31 d. sprendimu Nr. T1-112 „Dėl trūkstamų policijos pareigūnų pritraukimo į Tauragės apskrities vyriausiojo policijos komisariato Šilutės rajono policijos komisariatą tvarkos aprašo patvirtinimo“ buvo patvirtintos finansinės skatinimo priemonės ir jų dydžiai. Vadovaujantis šiuo aprašu patvirtintos dvi skatinimo priemonės: 1) Vienkartinė skatinamoji išmoka – po 6 000 Eur. Pasinaudojęs finansine skatinimo priemone, atvykstantis tarnauti trūkstamas policijos pareigūnas (toliau – ATTPP) įsipareigoja nepertraukiamai, ne trumpiau kaip 3 metus nuo finansinės skatinimo priemonės sutarties pasirašymo, eiti statutinio valstybės tarnautojo pareigas Tauragės apskr. VPK Šilutės r. PK, ne mažesniu kaip 1 etato darbo krūviu. Jeigu dėl tam tikrų pateisinamų aplinkybių pareigūnas (-ė) negali eiti pareigų (dėl nėštumo ir gimdymo atostogų, atostogų vaiko priežiūrai ir kt.), laikotarpis atitinkamai pratęsiamas. 2) Išlaidų kompensavimas – ne daugiau kaip 20 000 Eur skiriama ATTPP gyvenamojo būsto (gyvenamųjų patalpų) įsigijimui nuosavybėn Šilutės rajono savivaldybėje. Pasinaudojęs finansine skatinimo priemone, ATTPP įsipareigoja nepertraukiamai, ne trumpiau kaip 5 metus nuo finansinės skatinimo priemonės sutarties pasirašymo, eiti statutinio valstybės tarnautojo pareigas Tauragės apskr. VPK Šilutės r. PK, ne mažesniu kaip 1 etato darbo krūviu ir deklaruoti gyvenamąją vietą bei gyventi Šilutės rajono savivaldybėje. Jeigu dėl tam tikrų pateisinamų aplinkybių pareigūnas (-ė) negali eiti pareigų (dėl nėštumo ir gimdymo atostogų, atostogų vaiko priežiūrai ir kt.), laikotarpis atitinkamai pratęsiamas. Finansavimas skiriamas asmenims, kurie per paskutinius 5 metus nebuvo įsigiję / neturėjo nuosavybės teise priklausančio gyvenamojo būsto (gyvenamųjų patalpų) Šilutės rajono savivaldybės teritorijoje.
3. Investicijų pritraukimo ir verslo vystymo programa papildoma naujomis priemonėmis:
3.1. 08.01.01.108 „Socialinio būsto plėtra Šilutės rajono savivaldybėje“. Projektas bus įgyvendinamas pagal 2022–2023 metų Klaipėdos regiono plėtros plano pažangos priemonę „Pagerinti labiausiai pažeidžiamų grupių aprūpinimą socialiniu būstu“. Projekto tikslas – padidinti Šilutės miesto savivaldybės socialinio būsto fondą, siekiant išplėsti galimybes apsirūpinti būstu asmenims ir šeimoms, turintiems teisę į socialinio būsto nuomą. Projekto metu bus įsigyti 37 socialiniai būstai, 18 iš jų daugiavaikėms šeimoms, 19 būstų bus skirta neįgaliesiems ir visi būstai bus pritaikyti pagal poreikį. Bendra projekto vertė 1 764 706,00 Eur, iš jų 1 500 000,00 Eur Europos Sąjungos lėšos (85 proc.), 264 706,00 Eur savivaldybės biudžeto lėšos (15 proc.).
3.2. 08.01.01.109 „Šilutės rajono savivaldybės bendrojo ugdymo mokyklų aplinkos pritaikymas įtraukiajam ugdymui (neįgaliesiems)“. Projektas bus įgyvendinamas pagal 2022–2030 metų Klaipėdos regiono plėtros plano pažangos priemonę LT023-04-01-01 „Pagerinti ikimokyklinio, priešmokyklinio ir bendrojo ugdymo prieinamumą“. Įgyvendinant projektą bendrojo ugdymo mokyklų  pastatai turi būti pilnai pritaikyti laisvai ir savarankiškai į juos patekti ir po juos judėti įvairių fizinių galimybių asmenims. Taip pat bus perkami 3 elektra varomi autobusai Traksėdžių Šilojų, Šilutės Martyno Jankaus pagrindinei mokykloms ir Šilutės Pamario progimnazijai. Bendra projekto vertė 2 750 000,00 Eur, iš jų 2 337 500,00 Eur Europos Sąjungos lėšos (85 proc.), 412 500,00 Eur savivaldybės biudžeto lėšos (15 proc.).
3.3. 08.01.01.110 „Visos dienos mokyklos paslaugų sukūrimas ir užtikrinimas (12 ugdymo įstaigų)“. Projektas bus įgyvendinamas pagal 2022–2030 metų Klaipėdos regiono plėtros plano pažangos priemonę LT023-04-01-01 „Pagerinti ikimokyklinio, priešmokyklinio ir bendrojo ugdymo prieinamumą“. Projekto metu 12–oje mokyklų, vykdančių pradinio ir pagrindinio ugdymo programas, bus įsteigtos visos dienos mokyklos grupės, modernizuotos patalpos, suformuotos ir įrengtos neformaliojo ugdymo erdvės, kuriose bus vykdomos mokinių poreikius atitinkančios veiklos. Bendra projekto vertė 1 160 000,00 Eur, iš jų 986 000,00 Eur Europos Sąjungos lėšos (85 proc.), 174 000,00 Eur savivaldybės biudžeto lėšos (15 proc.).
3.4. 08.01.01.111 „Nestacionarių socialinių paslaugų, grupinio gyvenimo namų asmenims, turintiems intelekto ir (ar) psichikos negalią, modernizavimas ir plėtra Šilutės rajono savivaldybėje“. Projektas bus įgyvendinamas pagal 2022–2030 metų Klaipėdos regiono plėtros plano pažangos priemonę LT023-04-02-03 „Vystyti stacionarių ir nestacionarių socialinių paslaugų infrastruktūrą“. Projekto tikslas – didinti socialinių paslaugų prieinamumą intelekto ir (ar) psichikos negalią turintiems asmenims, plėtojant grupinio gyvenimo namų ir nestacionarias socialinės priežiūros paslaugas. Įgyvendinant projektą bus įsteigtos socialinės globos bei socialinės priežiūros ir darbinio užimtumo paslaugas teikiančios socialinių paslaugų įstaigos: Socialinės dirbtuvės (15 vietų); Dienos užimtumo centras (15 vietų), kuriose bus sukurta 30 vietų kasdienio gyvenimo įgūdžiams ugdyti ir palaikyti, darbo įgūdžiams ugdyti, užimtumo paslaugoms organizuoti ir teikti; Apsaugotas būstas (6 apsaugoti būstai, 12 vietų), šiuose būstuose turės galimybę gyventi ir gauti socialines paslaugas asmenys pagal įvertintą socialinių paslaugų poreikį, ir Grupinio gyvenimo namai (treji grupiniai gyvenimo namai, 30 vietų), kuriuose turės galimybę viename name gauti trumpalaikę / ilgalaikę socialinę globą iki 10 nesavarankiškų ar iš dalies savarankiškų asmenų, turinčių intelekto ir (ar) psichikos negalią. Bendra projekto vertė 1 705 883,00 Eur, iš jų 1 450 000,00 Eur Europos Sąjungos lėšos (85 proc.), 255 883,00 Eur savivaldybės biudžeto lėšos (15 proc.).
3.5. 08.01.01.112 „Šilutės socialinės globos namų plėtra ir modernizavimas, atitinkantys socialinės globos namų gyventojų poreikius“. Projektas bus įgyvendinamas pagal 2022–2030 metų Klaipėdos regiono plėtros plano pažangos priemonę LT023-04-02-03 „Vystyti stacionarių ir nestacionarių socialinių paslaugų infrastruktūrą“. Projekto tikslas – didinti socialinių paslaugų kokybę bei tenkinti asmenų, kuriems reikalingos ilgalaikės socialinės globos paslaugos, poreikį. Veiklos: 1. Padidinti vietų skaičių Šilutės socialinės globos namų padalinyje adresu: Mažosios Lietuvos g. 2, Saugų kaimas, Saugų seniūnija, Šilutės rajono savivaldybė, kur būtų teikiamos stacionarios ilgalaikės (trumpalaikės) socialinės globos paslaugos. Tikslinė grupė – senyvo amžiaus asmenys. 2. Atlikti Šilutės socialinės globos namų kapitalinį pastato remontą ir sutvarkyti teritoriją adresu: Taikos g. 12, Šilutė, kad senyvo amžiaus asmeniui būtų pritaikyta aplinka, reikalinga kasdieniam gyvenimui bei kokybiškoms paslaugoms gauti. Bendra projekto vertė 2 117 648,00 Eur, iš jų 1 800 000,00 Eur Europos Sąjungos lėšos (85 proc.), 317 648,00 Eur savivaldybės biudžeto lėšos (15 proc.).
3.6. 08.01.01.113 „Laikino apnakvindinimo paslaugų plėtra Šilutės rajono savivaldybėje“. Projektas bus įgyvendinamas pagal 2022–2030 metų Klaipėdos regiono plėtros plano pažangos priemonę LT023-04-02-03 „Vystyti stacionarių ir nestacionarių socialinių paslaugų infrastruktūrą“. Projekto tikslas – tenkinti asmenų, kuriems reikalingos laikino apnakvindinimo paslaugos, poreikį. Projekto metu bus įrengtos (rekonstruotos) laikinam apnakvindinimui skirtos patalpos nakvynei ir būtinųjų paslaugų (asmens higienos, buitinių) suteikimui asmenims, kurie yra benamiai, smurtautojai, piktnaudžiauja alkoholiu, narkotinėmis, psichotropinėmis ar toksinėmis medžiagomis, esant krizinei situacijai ir pan., jei, nesuteikus šių paslaugų, kyla grėsmė jų sveikatai ar gyvybei. Bendra projekto vertė 117 648,00 Eur, iš jų 100000,00 Eur Europos Sąjungos lėšos (85 proc.), 17 648,00 Eur savivaldybės biudžeto lėšos (15 proc.).
3.7. 08.01.01.114 „Šilutės atviro jaunimo centro atnaujinimas ir įveiklinimas“. Projektas bus įgyvendinamas pagal 2022–2030 metų Klaipėdos regiono plėtros plano pažangos priemonę   LT023-04-02-03 „Vystyti stacionarių ir nestacionarių socialinių paslaugų infrastruktūrą“. Projekto tikslas – stacionarių socialinių paslaugų infrastruktūros (vidaus ir išorės) sutvarkymas Šilutės atvirame jaunimo centre, siekiant didinti atvirojo darbo teikiamų paslaugų prieinamumą socialiai pažeidžiamų ar socialinę riziką (atskirtį) patiriančiam jaunimui (14–29 metai). Bendra projekto vertė 470 589,00 Eur, iš jų 400 000,00 Eur Europos Sąjungos lėšos (85 proc.), 70 589,00 Eur savivaldybės biudžeto lėšos (15 proc.).
3.8. 08.01.01.115 „Krantinės / prieplaukos įrengimas Šilutės rajono savivaldybėje“. Projektas bus įgyvendinamas pagal 2022–2030 metų Klaipėdos regiono plėtros plano pažangos priemonę „Įgyvendinti Klaipėdos regiono funkcinės zonos strategiją“. Projekto tikslas – patogus, greitas ir kokybiškas susisiekimas vidaus vandens keliais. Įgyvendinus projektą regiono gyventojai bei turistai galės aktyviai naudotis ne tik pačiais vandens keliais, bet ir gerai išvystyta   infrastruktūra – racionaliai išdėstytu uosteliu, patogiais privažiavimais prie laivų sustojimo vietų. Maršrutais plaukiojantys keleiviniai laivai ne tik gabentų keleivius, bet ir galėtų pasiūlyti rekreacinę pramogą turistams bei poilsiautojams pačioje Rusnės saloje. Bendra projekto vertė 8 455 563,00 Eur, iš jų 7 187 228,00 Eur Europos Sąjungos lėšos (85 proc.), 1 268 335,00 Eur savivaldybės biudžeto lėšos (15 proc.).
3.9. 08.01.02.53 „Šilutės rajono savivaldybės teritorijoje esančių kapinių tvarkymo darbai“. Įrengiama nauja infrastruktūra plečiant kapinių plotą. Įrengiami pėsčiųjų takai, platinama ir sutvarkoma automobilių stovėjimo aikštelė, įrengiamas apšvietimas, vandentiekio tinklai, kolumbariumams skirtos vietos.
4. Socialiai saugios ir sveikos aplinkos kūrimo programoje pakeičiami priemonės pavadinimai:
4.1.  04.01.04.01 „Socialinių paslaugų teikimas, pasitelkiant NVO ir kt. įstaigas (Vaikų dienos socialinės priežiūros, reabilitacijos neįgaliesiems bendruomenėje ir transporto paslaugos) (301)“ pavadinimas į „Socialinių paslaugų teikimas, pasitelkiant NVO ir kt. įstaigas (Vaikų dienos socialinės priežiūros ir transporto paslaugos)“.
4.2. 04.01.04.02 „Reabilitacijos neįgaliesiems projektas kartu su administravimu (164)“ pavadinimas į „Socialinės reabilitacijos paslaugų neįgaliesiems bendruomenėje teikimas kartu su administravimu“.
4.3. 04.01.04.06 „Parama skurstantiems asmenims (maisto produktais)“ pavadinimas į „Parama skurstantiems asmenims“. Šios programos tikslas – spręsti materialinio nepritekliaus problemą labiausiai skurstantiems asmenims, įskaitant vaikus, suteikiant pagalbą asmenims įsigyti maisto produktų ir (ar) būtinojo vartojimo prekes.
Nusišalino: A. Gečas, L. Uselienė, S. Tamašauskienė.
KVORUMAS – 20 Tarybos narių.
Esminių klausimų Tarybos nariai nepateikė.
BALSAVO: „už“ – 20, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-155 pridedamas.
5. SVARSTYTA. Dėl 2021 m. vasario 25 d. Tarybos sprendimo Nr. T1-583 "Dėl pritarimo dalyvauti projekte "Kultūros skūnė" papildymo
Daiva Plikšnienė pristatė sprendimo projektą. 2023 m. lapkričio 10 d. Šilutės rajono savivaldybės meras ir taryba gavo VšĮ „Kintai Arts“ prašymą prisidėti prie projekto „Kultūros skūnė“ pagrindinio partnerio VšĮ „Kintai Arts“ vykdomų projekto rangos darbų 11 procentų. Rangos darbai bus vykdomi adresu: Kuršių g. 30, Kintai, Šilutės r. sav.
Šilutės rajono savivaldybės taryba 2021 m. vasario 25 d. yra priėmusi sprendimą             Nr. T1-583 „Dėl pritarimo dalyvauti projekte „Kultūros skūnė“ ir 2021 m. balandžio 29 d. – sprendimą Nr. T1-659 „Dėl Tarybos 2021 m. vasario 25 d. sprendimo Nr. T1-583 „Dėl pritarimo dalyvauti projekte „Kultūros skūnė“ papildymo“, kuriuose numatomas prisidėjimas prie projekto „Kultūros skūnė“ pagrindinio partnerio minkštųjų veiklų 11 procentų, tačiau pasikeitus projekto situacijai ir investicijų objektui, prašoma papildomai prisidėti ir prie pagrindinio projekto partnerio VšĮ „Kintai arts“ projekto rangos darbų dalies 11 procentų. Centrinei projekto valdymo agentūrai pritarus investicijų objektas iš Vydūno g. 3, Kintai, Šilutės r. sav. (daržinės), perkeliamas į Kuršių g. 30, Kintai, Šilutės r. sav. (į VšĮ „Kintai Arts“ Amatų centrą, toliau – Amatų centras). Amatų centre yra planuojama sutvarkyti rūsį ir jame įrengti menines dirbtuves.
KVORUMAS – 24 Tarybos nariai (pavėlavęs atvyko S. Kazlauskas).
Diskusijos metu kalbėjo: Ž. Kurlianskas, Z. Merliūnas, V. Laurinaitis, L. Lekavičienė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-156 pridedamas.
6.  SVARSTYTA. Dėl pritarimo įgyvendinti investicinį projektą "Šilutės rajono savivaldybės Sakučių žiemos polderio siurblinės ir Saugų bei Vilkyčių kadastro vietovių dalies griovių rekonstravimas"
Daiva Plikšnienė pristatė sprendimo projektą. Įgyvendindama projektą „Šilutės rajono savivaldybės Sakučių žiemos polderio siurblinės ir Saugų bei Vilkyčių kadastro vietovių dalies griovių rekonstravimas“ Šilutės rajono savivaldybės administracija  numato prašyti Europos Sąjungos struktūrinių fondų paramos pagal  Lietuvos žemės ūkio ir kaimo plėtros 2023-2027 metų strateginio plano intervencinę priemonę „Investicijos į melioracijos sistemas“. Projektas bus įgyvendinamas Šilutės rajono savivaldybės administracijos ir paramos lėšomis. 
	Įgyvendinus „Šilutės rajono savivaldybės Sakučių žiemos polderio siurblinės ir Saugų bei Vilkyčių kadastro vietovių dalies griovių rekonstravimas“ projektą bus rekonstruota apie 8,5 km griovių, pašalinti krūmai, kelmai, grioviai išvalyti, sutvirtinti šlaitai, pašalintos sąnašos, bus įrengtos septynios aplinkosauginės priemonės (reguliuojami drenažo šuliniai). Atlikus šiuos darbus, pagerės vandens nutekėjimas, nebebus tvenkiamos drenažo žiotys. Bus rekonstruota Sakučių žiemos polderio siurblinė, sutvarkant siurblinės pastatą išorėje ir viduje, 2 susidėvėję siurbliai pakeisti naujais.   



Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-157 pridedamas.
7. SVARSTYTA.  Dėl pritarimo partnerystei įgyvendinant investicinį projektą "Kivylių melioracijos sistemų naudotojų asociacijos narių dalies žemės sklypų Kivylių kadastrinėje vietovėje melioracijos statinių rekonstravimas“
 Alva Olberkienė pristatė sprendimo projektą. Įgyvendindama projektą „Kivylių melioracijos sistemų naudotojų asociacijos narių dalies žemės sklypų Kivylių kadastrinėje vietovėje melioracijos statinių rekonstravimas“, Kivylių melioracijos sistemų naudotojų asociacija numato prašyti Europos Sąjungos struktūrinių fondų paramos pagal Lietuvos žemės ūkio ir kaimo plėtros 2023–2027 metų strateginio plano intervencinę priemonę „Investicijos į melioracijos sistemas“. Projektas bus įgyvendinamas pareiškėjo Kivylių melioracijos sistemų naudotojų asociacijos ir paramos lėšomis.
Įgyvendinus projektą „Kivylių melioracijos sistemų naudotojų asociacijos narių dalies žemės sklypų Kivylių kadastrinėje vietovėje melioracijos statinių rekonstravimas“ bus rekonstruota apie 80 ha drenažo sistemų: rekonstruota apie 1,5  km drenažo rinktuvų (145–200 mm diametro), priklausančių valstybei, ir apie 1,4 km (80–113 mm diametro) žemės savininkų sklypų priklausinių. Rekonstruota apie 3,0 km griovių: pašalinti krūmai, kelmai, grioviai išvalyti, sutvirtinti šlaitai, pašalintos sąnašos, rekonstruotos 3 pralaidos, įrengtos 9 aplinkosaugos priemonės (reguliuojami drenažo šuliniai).
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-158 pridedamas.
8. SVARSTYTA. Dėl sutikimo reorganizuoti biudžetines įstaigas - Senųjų kaimo tradicijų kultūros centrą, Salos etnokultūros ir informacijos centrą, Žemaičių krašto etnokultūros centrą
Algirdas Gečas pristatė sprendimo projektą. Tikslas: priimti sprendimą, kuriuo biudžetinės įstaigos – Senųjų kaimo tradicijų kultūros centras (juridinio asmens kodas 177411894), Žemaičių krašto etnokultūros centras (juridinio asmens kodas 177412124), Salos etnokultūros ir informacijos centras (juridinio asmens kodas 177413564) –   būtų reorganizuotos iki 2024 m. balandžio 30 d. prijungiant jas prie biudžetinės įstaigos Šilutės kultūros ir pramogų centro (juridinio asmens kodas 177414328), taip siekiant sumažinti savivaldybės juridinių vienetų skaičių, optimizuoti rajono kultūros įstaigų tinklą, jų valdymą ir veiklą, racionaliai ir tikslingai išnaudoti materialinius, finansinius ir intelektinius kultūros įstaigų išteklius, siekti aukštesnės kultūros ir meno paslaugų kokybės. 
  2. Uždaviniai:
  2.1. Sutikti, kad Senųjų kaimo tradicijų kultūros centras,  Žemaičių krašto etnokultūros centras,  Salos etnokultūros ir informacijos centras  būtų reorganizuoti, prijungiant juos prie Šilutės kultūros ir pramogų centro.
2.2. Nustatyti reorganizacijos tikslą, būdą, reorganizuojamas biudžetines įstaigas, reorganizavime dalyvaujančią biudžetinę įstaigą, po reorganizavimo veiksiančią įstaigą, funkcijas,  kurias atliks po reorganizavimo veikianti biudžetinė įstaiga ir po reorganizavimo veiksiančios biudžetinės įstaigos, savininko teises ir pareigas įgyvendinančią instituciją.
2.3. Pavesti Senųjų kaimo tradicijų kultūros centro, Žemaičių krašto etnokultūros centro, Salos etnokultūros ir informacijos centro, Šilutės kultūros ir pramogų centro direktoriams sprendime nustatytais terminais parengti reorganizavimo sąlygų aprašą, pateikti jį Juridinių asmenų registrui, viešai paskelbti apie nurodyto aprašo parengimą ir informuoti įstaigų kreditorius ir tiekėjus. 
2.4. Įpareigoti Šilutės kultūros ir pramogų centro direktorę sprendime nustatytu terminu pateikti po reorganizavimo veiksiančios biudžetinės įstaigos Šilutės kultūros ir pramogų centro nuostatus.
Nusišalino V. Stoškus.
KVORUMAS – 23 Tarybos nariai.
Diskusijos metu kalbėjo: S. Tamašauskienė, Z. Merliūnas, V. Kamarauskas, L. Lekavičienė, Z. Jaunius, S. Majus, Ž. Kurlianskas.
S. Tamašauskienė pasiūlė geriau apgalvoti šią reformą, pradžioje išbandyti tik vieną seniūniją.
L. Lekavičienė pasiūlė dar pagalvoti ir apsvarstyti šią reformą.
S. Majus pasiūlė atkreipti dėmesį į seniūnijų meno kolektyvus.
BALSAVO: „už“ – 16, „prieš“ – 1 (Z. Jaunius) nebalsavo – 2 (L. Lekavičienė, S. Kazlauskas) susilaikė – 4 (V. Kamarauskas, Ž. Kurlianskas, Z. Merliūnas, S. Tamašauskienė). 
NUTARTA. Sprendimą priimti. Sprendimas Nr. T1-159 pridedamas.
9. SVARSTYTA. Dėl Šilutės rajono savivaldybės atstovo delegavimo į Klaipėdos regioninę kultūros tarybą
Algirdas Gečas pristatė sprendimo projektą. Deleguoti Vilmą Griškevičienę į Klaipėdos apskrities regioninę kultūros tarybą, kaip nepriklausomą ekspertę.
Esminių klausimų Tarybos nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-160 pridedamas.
10. SVARSTYTA. Dėl Šilutės rajono savivaldybės sportininkų ugdymo centrų, sporto klubų ir kitų nevyriausybinių sporto organizacijų sportinės veiklos dalinio finansavimo tvarkos aprašo patvirtinimo
Algirdas Gečas pristatė sprendimo projektą. Pavirtinti naujos redakcijos Šilutės rajono savivaldybės sportininkų ugdymo centrų, sporto klubų ir kitų nevyriausybinių sporto organizacijų sportinės veiklos dalinio finansavimo tvarkos aprašą. Pripažinti netekusiu galios Šilutės rajono savivaldybės tarybos 2022-01-27 sprendimą Nr. T1-876 „Dėl Šilutės rajono savivaldybės sportininkų ugdymo centrų, sporto klubų ir kitų nevyriausybinių sporto organizacijų sportinės veiklos dalinio finansavimo tvarkos aprašo patvirtinimo“.  Sprendimo projektas parengtas vadovaujantis Vietos savivaldos įstatymo 15 straipsnio 2 dalies 4 punktu. Šilutės rajono sportininkų ugdymo centrų, sporto klubų ir kitų nevyriausybinių sporto organizacijų sportinės veiklos dalinio finansavimo tvarkos aprašas keičiamas atsižvelgiant į  pasikeitusias LR vietos savivaldos įstatymų nuostatas. Paraiškos bus vertinamos Savivaldybės mero potvarkiu patvirtintos Šilutės rajono sportinės veiklos dalinio finansavimo projektų atrankos komisijos. Meras taip pat tvirtins minėtos komisijos darbo reglamentą. Savivaldybės mero potvarkiu bus tvirtinami ir kiti dokumentai, susiję su Ugdymo kokybės ir sporto plėtros programos konkurso įgyvendinimu. Projektų vykdymo ir finansavimo sutartis bus pasirašoma mero arba jo įgalioto asmens.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-161 pridedamas.
11. SVARSTYTA.  Dėl Šilutės rajono savivaldybės sportininkų skatinimo tvarkos aprašo patvirtinimo
 Algirdas Gečas pristatė sprendimo projektą. Patvirtinti naujos redakcijos Šilutės rajono savivaldybės sportininkų skatinimo tvarkos aprašą. Pripažinti netekusiu galios Šilutės rajono savivaldybės tarybos 2018-10-25 sprendimą Nr. T1-1140 „Dėl Šilutės rajono savivaldybės sportininkų skatinimo tvarkos aprašo patvirtinimo“. Sprendimo projektas parengtas vadovaujantis Vietos savivaldos įstatymo 15 straipsnio 2 dalies 4 punktu. Šilutės rajono savivaldybės sportininkų skatinimo tvarkos aprašas tvirtinamas nauja redakcija atsižvelgiant į  pasikeitusias LR vietos savivaldos įstatymų nuostatas. Apraše nuo šiol sporto taryba siūlymus dėl sportininkų ir juos rengusių trenerių, kūno kultūros mokytojų apdovanojimo ir skatinimo teikia Savivaldybės merui. Taip pat sporto šakų, nepatenkančių į šį Aprašą, atstovai – sportininkai ir treneriai, kūno kultūros mokytojai – už pasiektus aukštus sportinius rezultatus gali būti apdovanojami Savivaldybės dovanomis. Savivaldybės dovanos skiriamos Sporto tarybos teikimu mero potvarkiu. Atsižvelgiant į 2023-10-31 Sporto tarybos posėdžio metu priimtą nutarimą siūloma naikinti tvarkos aprašo 12 punktą, nebeorganizuojant viešo visuomenės balsavimo Populiariausiam Šilutės rajono savivaldybės sportininkui rinkti.
Diskusijos metu kalbėjo: Z. Merliūnas, A. Pupšys, Ž. Kurlianskas, L. Lekavičienė, D. Plikšnienė.
S. Tamašauskienė pateikė pasiūlymą balsuoti už alternatyvų sprendimo projektą už  Populiariausio Šilutės rajono savivaldybės sportininko rinkimą.
V. Laurinaitis. Toks balsavimas negalimas, nes alternatyvus sprendimo projektas nepateiktas, jo nėra darbotvarkėje.
BALSAVO: „už“ – 17, „prieš“ – 4 (Z. Jaunius, D. Kairys, L. Lekavičienė, Z. Merliūnas), nebalsavo – 0, susilaikė – 3 (V. Kamarauskas, Ž. Kurlianskas, S. Tamašauskienė). 
NUTARTA. Sprendimą priimti. Sprendimas Nr. T1-162 pridedamas.
12. SVARSTYTA. Dėl Šilutės rajono savivaldybės jaunimo reikalų tarybos sudarymo
Algirdas Gečas pristatė sprendimo projektą. Patvirtinti Šilutės rajono savivaldybės jaunimo reikalų tarybą. Pagal Jaunimo reikalų tarybos nuostatus Jaunimo reikalų tarybą sudaro 12 asmenų: 3 Tarybos nariai, 3 Administracijos darbuotojai ir 6 jaunimo atstovai, kurie išrinkti Šilutės rajono savivaldybės jaunimo organizacijų, su jaunimu dirbančių organizacijų, mokyklos ar studentų savivaldų visuotiniame susirinkime. Administracijos darbuotojai deleguoti Šilutės rajono savivaldybės administracijos direktoriaus 2023-11-14 įsakymu Nr. A1-1484 „Dėl Šilutės rajono savivaldybės atstovų delegavimo į Šilutės rajono savivaldybės jaunimo reikalų tarybą“. Jaunimo atstovai deleguoti Šilutės rajono savivaldybės viešo visuotinio jaunimo organizacijų ir su jaunimu dirbančių organizacijų, mokinių ir (ar) studentų savivaldų atstovų visuotiniame susirinkime, kuris vyko 2023 m. lapkričio 13 d. Visuotiniame susirinkime iš viso dalyvavo 10 kandidatų, išrinkti ir deleguoti 6 kandidatai į Šilutės rajono savivaldybės jaunimo reikalų tarybą.
Diskusijos metu kalbėjo: Z. Merliūnas, V. Laurinaitis, Ž. Kurlianskas.
Ž. Kurlianskas pasisakė, kad įžvelgia interesų konfliktą ir prastą jaunimo interesų atstovavimą.
BALSAVO: „už“ – 18, „prieš“ – 4 (Z. Jaunius, Ž. Kurlianskas, Z. Merliūnas, S. Tamašauskienė), nebalsavo – 0, susilaikė – 2 (L. Lekavičienė, D. Kairys). 
NUTARTA. Sprendimą priimti. Sprendimas Nr. T1-163 pridedamas.
13. SVARSTYTA. Dėl Šilutės rajono savivaldybės tarybos 2021 m. birželio 23 d. sprendimo Nr. T1-742 „Dėl Šilutės Hugo Šojaus muziejaus teikiamų paslaugų kainų nustatymo“ pakeitimo
Vygantas Kamarauskas pristatė sprendimo projektą. Papildyti Šilutės Hugo Šojaus muziejaus teikiamų paslaugų sąrašą edukacija „Valgiai buvo šventi“ bei pakeisti edukacinės programos „Kalėdų Senelio kambaryje“ kainą.  Gautas Šilutės Hugo Šojaus muziejaus 2023-11-06 raštas Nr. S1-105 „Dėl Šilutės muziejaus teikiamų paslaugų kainų sąrašo papildymo“, kuriame prašoma papildyti teikiamų mokamų paslaugų sąrašą edukacija „Valgiai buvo šventi“ ir nustatyti jos kainą iki 10 asmenų grupei 150,00 Eur, nuo 11  iki 25 asmenų, vienam asmeniui 15,00 Eur. Taip pat prašoma padidinti edukacinės programos „Kalėdų Senelio kambaryje“ kainą nuo 5,00 Eur asmeniui iki 10,00 Eur. Siūlomos nustatyti kainos sudarytos atsižvelgus į Šilutės Hugo Šojaus muziejaus šiuo metu teikiamų paslaugų bei rinkos kainas.  
Edvinas Marozas išėjo iš salės.
Esminių klausimų komiteto nariai nepateikė.
BALSAVO: „už“ – 23, „prieš“ – 0, nebalsavo – 1 (E. Marozas), susilaikė – 0. 
NUTARTA. Sprendimą priimti. Sprendimas Nr. T1-164 pridedamas.
14. SVARSTYTA. Dėl Šilutės rajono savivaldybės Šilutės kamerinio dramos teatro teikiamų paslaugų kainų nustatymo
Vygantas Kamarauskas pristatė sprendimo projektą. Nustatyti naujas Šilutės rajono savivaldybės Šilutės kamerinio dramos teatro teikiamų paslaugų kainas.
Esminių klausimų komiteto nariai nepateikė
BALSAVO: „už“ – 23, „prieš“ – 0, nebalsavo – 1 (E. Marozas), susilaikė – 0. 
NUTARTA. Sprendimą priimti. Sprendimas Nr. T1-165 pridedamas.
15. SVARSTYTA. Dėl Šilutės rajono savivaldybės būstų ir pagalbinio ūkio paskirties pastatų dalių pardavimo
Daiva Plikšnienė pristatė sprendimo projektą. Nurašyti pripažintą nereikalingu naudoti Savivaldybei nuosavybės teise priklausantį nekilnojamąjį turtą.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-166 pridedamas.
16. SVARSTYTA. Dėl  valstybės turto perėmimo Šilutės rajono savivaldybės nuosavybėn
Vygantas Kamarauskas pristatė sprendimo projektą. Perimti Šilutės rajono savivaldybės nuosavybėn savivaldybės apskaitoje registruotą ir savivaldybės faktiškai valdomą valstybės turtą, nurodytą sprendimo projekte.
Esminių klausimų komiteto nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-167 pridedamas.
17. SVARSTYTA. Dėl viešame aukcione parduodamo Šilutės rajono savivaldybės nekilnojamojo turto ir kitų nekilnojamųjų daiktų sąrašo patvirtinimo
Vygantas Kamarauskas pristatė sprendimo projektą. Patvirtinti viešame aukcione parduodamo Šilutės rajono savivaldybės nekilnojamojo turto ir kitų nekilnojamųjų daiktų sąrašą, nurodytą sprendimo priede.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-168 pridedamas.
18. SVARSTYTA. Dėl savivaldybės turto perdavimo patikėjimo teise Šilutės kultūros ir pramogų centrui
Vygantas Kamarauskas pristatė sprendimo projektą. Perimti iš Vaiko gerovės ir globos centro, juridinio asmens kodas 305548441, ir perduoti Šilutės kultūros ir pramogų centrui, juridinio asmens kodas 177414328, patikėjimo teise valdyti, naudoti ir disponuoti juo Savivaldybei nuosavybės teise priklausantį mikroautobusą „Mercedes-Benz 315“, valstybinis numeris EFA510, pagaminimo data 2008-10-31.
Perduoti Šilutės kultūros ir pramogų centrui, juridinio asmens kodas 177414328, patikėjimo teise valdyti, naudoti ir disponuoti juo Savivaldybei nuosavybės teise priklausantį trumpalaikį turtą pagal priedą.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-169 pridedamas.
19. SVARSTYTA. Dėl Šilutės rajono savivaldybės nekilnojamojo turto perdavimo pagal panaudos sutartį Lietuvos Raudonojo Kryžiaus draugijai
Vygantas Kamarauskas pristatė sprendimo projektą. Perduoti asociacijai Lietuvos Raudonojo Kryžiaus draugijai, juridinio asmens kodas 190679146, penkerių metų laikotarpiui pagal panaudos sutartį neatlygintinai valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą – Šilutės r. sav., Kintų mstl., Kuršių g. 10-1, esančios ambulatorijos patalpos 161,00 kv. m ploto dalį.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-170 pridedamas.
20. SVARSTYTA. Dėl Šilutės rajono savivaldybės nekilnojamojo turto perdavimo pagal panaudos sutartį labdaros ir paramos fondui  „Maisto bankas“
Algirdas Gečas pristatė sprendimo projektą. Perduoti labdaros ir paramos fondui „Maisto bankas“, juridinio asmens kodas 192015172, penkerių metų laikotarpiui pagal panaudos sutartį neatlygintinai valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą – Šilutėje, Tulpių g. 14, esančio patanatominio pastato 178,78 kv. m ploto dalį.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-171 pridedamas.
21. SVARSTYTA. Dėl keleivių ir bagažo vežimo autobusais vietinio (miesto ir priemiesčio) reguliaraus susisiekimo maršrutais Šilutės rajono savivaldybėje taisyklių patvirtinimo
Daiva Plikšnienė pristatė sprendimo projektą. Parengto projekto tikslas – patvirtinti keleivių ir bagažo vežimo autobusais vietinio (miesto ir priemiesčio) reguliaraus susisiekimo maršrutais Šilutės rajono savivaldybėje taisykles. Parengto projekto uždaviniai – Lietuvos Respublikos 1996 m. lapkričio 19 d. kelių transporto kodekso Nr. I-1628 reikalavimų įgyvendinimas.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-172 pridedamas.
22. SVARSTYTA. Dėl tarnybinių automobilių įsigijimo, nuomos ir naudojimo Šilutės rajono savivaldybės biudžetinėse įstaigose taisyklių patvirtinimo
Daiva Plikšnienė pristatė sprendimo projektą. Parengto projekto tikslas – patvirtinti naujas tarnybinių automobilių įsigijimo, nuomos ir naudojimo Šilutės rajono savivaldybės biudžetinėse įstaigose taisykles. Parengto projekto uždaviniai – remiantis galiojančiais Lietuvos Respublikos teisės aktais atnaujinti dabartines tarnybinių automobilių įsigijimo, nuomos ir naudojimo Šilutės rajono savivaldybės biudžetinėse įstaigose taisykles, patvirtintas 2016 m. lapkričio 24 d. Šilutės rajono savivaldybės tarybos sprendimu Nr. T1-505 „Dėl tarnybinių automobilių įsigijimo, nuomos ir naudojimo Šilutės rajono savivaldybės biudžetinėse įstaigose taisyklių patvirtinimo“.
Esminių klausimų Tarybos nariai nepateikė.
BALSAVO: „už“ – 24, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-173 pridedamas.
23. SVARSTYTA. Dėl Šilutės rajono savivaldybės tarybos 2021 m. gruodžio 16 d. sprendimo Nr. T1-865 „Dėl Šilutės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo
Vygantas Kamarauskas pristatė sprendimo projektą. Sprendimo projekto tikslas – pakeisti Šilutės rajono savivaldybės tarybos 2021 m. gruodžio 16 d. sprendimu Nr. T1-865 „Dėl Šilutės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymo nuostatų patvirtinimo“ patvirtintų nuostatų 23.3 ir 23.6 papunkčius ir 45,47, 51, 52, 53 ir 54 punktus ir išdėstyti juos nauja redakcija. Vietinės rinkliavos mokėjimo pranešimai mokėtojams bus siunčiami kiekvieną mėnesį. Inicijuojamas popierinių mokėjimo pranešimų atsisakymas. Mokėjimo pranešimai bus siunčiami elektroniniu paštu ir SMS žinutėmis. Mokėtojams, kurie nesinaudoja elektroniniu paštu ir nėra galimybės jiems išsiųsti SMS žinutės, bus pagamintos ir įteiktos mokėtojo kortelės. 
Esminių klausimų Tarybos nariai nepateikė.
BALSAVO: „už“ – 23, „prieš“ – 0, nebalsavo – 1 (L. Lekavičienė), susilaikė – 0. 
NUTARTA. Sprendimą priimti. Sprendimas Nr. T1-173 pridedamas.
24. SVARSTYTA. Dėl Šilutės rajono savivaldybės sveikatos centro steigimo 
Algirdas Gečas pristatė sprendimo projektą. Sprendimą dėl sveikatos priežiūros įstaigų, kurių savininkė yra Šilutės rajono savivaldybė, dalyvavimo funkcinio sveikatos centro steigime ir veikloje priima Savivaldybės taryba, kaip sveikatos priežiūros įstaigos savininko teises ir pareigas įgyvendinantis subjektas.
Lietuvos Respublikos Vyriausybės programoje, kuriai pritarta Lietuvos Respublikos Seimo 2020 m. gruodžio 11 d. nutarimu Nr. XI-72 ir Aštuonioliktosios Lietuvos Respublikos Vyriausybės programos nuostatų įgyvendinimo plano, patvirtinto Lietuvos Respublikos Vyriausybės 2021 m. kovo 10 d. nutarimu Nr. 155, 4.2.7 papunktyje numatyta Vyriausybės priemonė priimti Vyriausybės sprendimą „Dėl kompetencijos centrų ir regioninio bendradarbiavimo modeliu pagrįsto ASPĮ tinklo sukūrimo“. Siekdama aukščiau nurodytos Vyriausybės priemonės įgyvendinimo, SAM inicijavo sveikatos priežiūros įstaigų tinklo reformą. Savivaldybės tarybos sprendimu turi būti įkurtas asmens sveikatos priežiūros centras (Sveikatos centras), užtikrinantis sveikatos apsaugos ministro sveikatos centrui nustatyto sąrašo sveikatos priežiūros paslaugų teikimą funkcinio ir (ar) struktūrinio bendradarbiavimo būdais.
Sprendimo projekto tikslas – steigti Sveikatos centrą Šilutės rajono savivaldybėje funkcinio bendradarbiavimo būdu. Sveikatos centro steigime ir veikloje gali dalyvauti visos sveikatos priežiūros įstaigos, kurios sudarys galimybę pacientams gauti valstybės laiduojamas (nemokamas) (tam priskirtas) asmens sveikatos priežiūros paslaugas, jei pacientas atitinka teisės aktuose nustatytas tokių paslaugų gavimo sąlygas, išskyrus teisės aktuose numatytus atvejus, kai pacientams gali būti teikiamos mokamos ir (arba) brangiau kainuojančios asmens sveikatos priežiūros paslaugos (nepriklausomai nuo Sveikatos centre dalyvaujančios įstaigos nuosavybės formos ir pavaldumo). Įstaigų, dalyvaujančių Sveikatos centro Šilutės rajono savivaldybėje kūrime ir veikloje, sąrašas: 
1. [bookmark: part_75877013ceaa43e69a6471ccb65bedc7]VšĮ Šilutės ligoninė,
2. [bookmark: part_1e3199196d40481a94d5d745bf76ee74]VšĮ Šilutės pirminės sveikatos priežiūros centras,
3. BĮ Šilutės rajono savivaldybės visuomenės sveikatos biuras,
4. UAB Medicinos centras „Puriena“,
5. UAB „Sveikatos darna“,
6. UAB V. Kvederienės moterų sveikatos centras,
7. UAB „Švėkšnos ambulatorija“,
8. IĮ V. Prielgausko šeimos gydytojo kabinetas,
9. D. Steponkaus IĮ,
10. UAB „Affidea Lietuva“.
Sveikatos centre dalyvaujančių sveikatos priežiūros įstaigų atstovų posėdis buvo protokoluojamas, visi įstaigų atstovai pasirašė ir šis protokolas kartu su preliminaria sutartimi pridedami prie sprendimo projekto. Sutartį sveikatos priežiūros įstaigų, dalyvaujančių sveikatos centro veikloje, atstovai pasirašys po patvirtinto Šilutės rajono savivaldybės tarybos sprendimo. Asmens sveikatos priežiūros įstaigų atstovų posėdžio metu Sveikatos centrą koordinuojančia įstaiga išrinkta VšĮ Šilutės pirminės sveikatos priežiūros centras. Planuojama, kad joje bus įsteigtas etatas, pavaldus įstaigos vadovui. 
Sveikatos centro paslaugų teikimą organizuojant funkcinio bendradarbiavimo būdu, Sveikatos centro paslaugos teikiamos pagal 5 metų laikotarpiui sudarytą bendradarbiavimo sutartį.
Nusišalino: K. Vaičiūnas, D. Pundžius, E. Padimanskas, G. Bekeris.
KVORUMAS – 20 Tarybos narių.
Diskusijos metu kalbėjo: L. Lekavičienė, Z. Merliūnas, V. Laurinaitis, S. Tamašauskienė.
Z. Merliūnas teiravosi apie šio steigiamo naujojo centro ekonominę situaciją, bei jo veiklą. 
BALSAVO: „už“ – 15, „prieš“ – 3 (L. Lekavičienė, Z. Jaunius, D. Kairys), nebalsavo – 1 (Ž. Kurlianskas), susilaikė – 1 (Z. Merliūnas). 
NUTARTA. Sprendimą priimti. Sprendimas Nr. T1-175 pridedamas.
25. SVARSTYTA. Dėl Šilutės rajono savivaldybės atliekų prevencijos ir tvarkymo 2021–2027 metų plano patvirtinimo
Algirdas Gečas pristatė sprendimo projektą. Šilutės rajono savivaldybės atliekų prevencijos ir tvarkymo 2021-2027 m. plano tikslas – nustatyti komunalinių atliekų tvarkymo sistemų organizavimo priemones, kurios užtikrintų aplinkosaugos, techninius-ekonominius ir higienos reikalavimus atitinkančios komunalinių atliekų tvarkymo paslaugos pasiūlą visiems Šilutės rajono savivaldybės teritorijoje esantiems asmenims.
S. Tamašauskienė išėjo iš salės. 
Esminių klausimų Tarybos nariai nepateikė.
              BALSAVO: „už“ – 22, „prieš“ – 0, nebalsavo – 2 (S. Tamašauskienė, Ž. Kurlianskas), susilaikė – 0. 
NUTARTA. Sprendimą priimti. Sprendimas Nr. T1-176 pridedamas.
26. SVARSTYTA. Dėl skaidrios asmens sveikatos priežiūros įstaigos vardo suteikimo tvarkos aprašo patvirtinimo
Algirdas Gečas pristatė sprendimo projektą. Vadovaujantis Lietuvos Respublikos sveikatos apsaugos ministro 2020 m. lapkričio 23 d. įsakymu Nr. V-2697 „Dėl Lietuvos Respublikos sveikatos apsaugos ministro 2015 m. sausio 26 d. įsakymo Nr. V-65 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“ pakeitimo“ ir Lietuvos Respublikos sveikatos apsaugos ministro 2023 m. gegužės 30 d. įsakymu Nr. V-628 ,,Dėl viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių siektinų reikšmių 2023 m. sąrašo“, reikalinga pasitvirtinti naują teisės aktą. Sprendimo projektu siūloma patvirtinti Skaidrios asmens sveikatos priežiūros įstaigos vardo suteikimo tvarkos aprašą, kuriuo būtų galima atlikti ir įvertinti, ar Šilutės rajono savivaldybės asmens sveikatos priežiūros įstaigos atitinka skaidrios asmens sveikatos priežiūros įstaigos kriterijus, ar nepasireiškia korupcinio pobūdžio nusikalstamų veikų. Manytina, kad tai sąlygotų informaciją apie įstaigą bei būtų patikrinama, ar yra užtikrinta pacientų teisė žinoti, gauti tinkamą informaciją ir kt. Lietuvos Respublikos sveikatos apsaugos ministras rekomenduoja savivaldybėms, vadovaujantis 2015 m. sausio 26 d. Nr. V-65 įsakymu, nustatyti asmens sveikatos priežiūros įstaigų, kurių savininkė (dalininkė) yra savivaldybė, korupcijos indeksą ir atitiktį skaidrios asmens sveikatos priežiūros įstaigos vardo suteikimo kriterijams.
              Nusišalino: G. Bekeris, D. Pundžius, E. Padimanskas.
Esminių klausimų Tarybos nariai nepateikė.
              BALSAVO: „už“ – 20, „prieš“ – 0, nebalsavo – 1 (Ž. Kurlianskas), susilaikė – 0. 
NUTARTA. Sprendimą priimti. Sprendimas Nr. T1-177 pridedamas.
27. SVARSTYTA. Dėl „Šilutės rajono savivaldybės Kintų, Katyčių, Juknaičių ir Usėnų seniūnijų gyvenamųjų vietovių teritorijų ribų nustatymo (keitimo) plano“ aiškinamojo rašto patikslinimo
Daiva Plikšnienė pristatė sprendimo projektą. Pritarti Šilutės rajono savivaldybės tarybos 2022-11-24 sprendimu Nr. T1-1164 „Dėl Šilutės rajono savivaldybės Kintų, Katyčių, Juknaičių ir Usėnų seniūnijų gyvenamųjų vietovių teritorijų ribų nustatymo (keitimo) plano“ pataisytam Šilutės rajono savivaldybės gyvenamųjų vietovių teritorijų ribų nustatymo (keitimo) aiškinamajam raštui, kuriame patikslinami Tarvydų ir Okslindžių kaimų gyvenamųjų teritorijų pavadinimai, kaimų aprašymai ir plotai.
Esminių klausimų Tarybos nariai nepateikė.
              BALSAVO: „už“ – 23, „prieš“ – 0, nebalsavo – 1 (Ž. Kurlianskas), susilaikė – 0. 
NUTARTA. Sprendimą priimti. Sprendimas Nr. T1-178 pridedamas.
28. SVARSTYTA. Dėl Šilutės rajono savivaldybės tarybos 2023 m. gegužės 25 d. sprendimo Nr. T1-29 „Dėl Šilutės rajono savivaldybės antikorupcijos komisijos sudarymo“ 1 punkto pakeitimo
Daiva Plikšnienė pristatė sprendimo projektą. Projekto tikslas pakeisti Šilutės rajono savivaldybės tarybos 2023 m. gegužės 25 d. sprendimo Nr. T1-29 „Dėl Šilutės rajono savivaldybės antikorupcijos komisijos sudarymo“ 1 punktą ir jį išdėstyti taip: „1. Sudaryti Šilutės rajono savivaldybės tarybos įgaliojimų laikui nuolatinę Šilutės rajono savivaldybės antikorupcijos komisiją: Žygimantas Kurlianskas, Tarybos narys; Edvinas Marozas, Tarybos narys; Sigitas Majus, Tarybos narys; Ričardas Šidlauskas, Šilutės seniūnijos Naujakurių seniūnaitijos seniūnaitis; Aldona Rauktienė, Usėnų seniūnijos Usėnų seniūnaitijos seniūnaitė.“.
	Esminių klausimų Tarybos nariai nepateikė.
              BALSAVO: „už“ – 22, „prieš“ – 0, nebalsavo – 2 (D. Pundžius), susilaikė – 0. 
NUTARTA. Sprendimą priimti. Sprendimas Nr. T1-179 pridedamas.
29. SVARSTYTA. Dėl Šilutės rajono savivaldybės tarybos 2023 m. gegužės 25 d. sprendimo Nr. T1-30 „Dėl Šilutės rajono savivaldybės tarybos etikos komisijos sudarymo“ 1 punkto pakeitimo
Daiva Plikšnienė pristatė sprendimo projektą. Projekto tikslas pakeisti Šilutės rajono savivaldybės tarybos 2023 m. gegužės 25 d. sprendimo Nr. T1-30 „Dėl Šilutės rajono savivaldybės tarybos etikos komisijos sudarymo“ 1 punktą ir jį išdėstyti taip: „1. Sudaryti Šilutės rajono savivaldybės tarybos įgaliojimų laikui nuolatinę Šilutės rajono savivaldybės tarybos etikos komisiją: Sandra Tamašauskienė, Tarybos narė; Laimutė Uselienė, Tarybos narė; Vidmantas Gečas, Tarybos narys; Saulius Bukantas, Rusnės seniūnijos Rusnės seniūnaitijos seniūnaitis; Rasa Trakšelienė, Žemaičių Naumiesčio seniūnijos Žemaičių Naumiesčio mstl. Klaipėdos g. seniūnaitijos seniūnaitė.“.
              Esminių klausimų Tarybos nariai nepateikė.
              BALSAVO: „už“ – 23, „prieš“ – 0, nebalsavo – 1 (S. Majus), susilaikė – 0. 
NUTARTA. Sprendimą priimti. Sprendimas Nr. T1-179 pridedamas.
30. Kiti klausimai.
Klausimų nepateikta.
15 min. pertrauka nuo 15.30 val. iki 15.45 val.
31. Šilutės rajono savivaldybės tarybos mažumos valanda
[bookmark: _GoBack]Klausimus pateikė tarybos mažumos atstovai. Į pateiktus klausimus atsakė Šilutės rajono savivaldybės administracijos vadovai, skyrių vedėjai. Pridedama Šilutės rajono savivaldybės tarybos mažumos klausimai (2 lapai).

*****
Posėdis baigtas 17.00 val.
Posėdžio pirmininkas dėkoja Tarybos nariams už darbą ir skelbia Tarybos posėdį Nr. 9 baigtą.

Posėdžio pirmininkas 					Vytautas Laurinaitis

Mero ir Tarybos veiklos administravimo                                                                 Loreta Pakalniškienė
skyriaus vedėja				

Viešojo administravimo institucijos specialistė		                     Jelena Tumutytė


Šilutės rajono savivaldybės X šaukimo tarybos 9– ojo posėdžio,
įvykusio 2023 m.  lapkričio 30 d. 14.00 val.,
dalyvavusių asmenų sąrašas:
 
	Eil. Nr.
	Vardas, Pavardė
	Pareigos

	1. 
	Vytautas Laurinaitis
	-Savivaldybės meras

	2. 
	Daiva Žebelienė
	-Vicemerė

	3. 
	Tomas Budrikis
	-Vicemeras

	4. 
	Edita Šukytė
	-Mero patarėja

	5. 
	Vaidutė Armonienė
	-Mero patarėja

	6. 
	Loreta Pakalniškienė
	- Mero ir Tarybos veiklos administravimo skyriaus vedėja

	7. 
	Arvydas Bielskis
	-Teisės ir civilinės metrikacijos skyriaus vedėjas

	8. 
	Dorita Mongirdaitė
	-Biudžeto ir finansų skyriaus vedėja

	9. 
	Simona Bokštaitė-Dryžienė
	-Planavimo ir  plėtros skyriaus viešojo administravimo institucijos

	10. 
	Dainora Butvydienė
	-Švietimo ir kultūros skyriaus vedėja

	11. 
	Audronė Barauskienė
	-Socialinės paramos skyriaus vedėja

	12. 
	Rimantė Čiutienė
	-Jaunimo reikalų koordinatorė

	13. 
	Vaiva Pranauskienė
	-Tarpinstitucinio bendradarbiavimo koordinatorius

	14. 
	Zita Tautvydienė
	-Ūkio skyriaus vedėjo pavaduotoja

	15. 
	Daiva Thumat
	-Ūkio skyriaus vyr. specialistė

	16. 
	Remigijus Budrikas
	- Planavimo ir  plėtros skyriaus vedėjas

	17. 
	Auksė Rupainienė
	-Ūkio skyriaus vyr. specialistė

	18. 
	Remigijus Rimkus
	-Viešųjų paslaugų skyriaus vedėjas

	19. 
	Gintautė Sandarienė
	-Architektūros ir urbanistikos skyriaus vedėja

	20. 
	Povilas Būdvytis
	-Kaimo reikalų skyriaus vedėjas

	21. 
	Vilma Griškevičienė
	-Kultūros poskyrio vedėja

	22. 
	Aurelija Tamošauskienė
	-Vidaus audito skyriaus vedėja

